MOAS .td_uid_2_61bb2b23d094c_rand.td-a-rec-img{text-align:left}.td_uid_2_61bb2b23d094c_rand.td-a-rec-img img{margin:0 auto 0 0} L-organizazzjoni umanitarja MOAS għamlet donazzjoni ta' madwar 2000 pannettone lill-immigranti li jgħixu fiċ-ċentri miftuħa f'Malta. Fi stqarrija l-Ħamis, MOAS qalet li tat donazzjoni ta' pannettones lill-familji, minuri u persuni li jgħixu fiċ-ċentri miftuħa mmexxija mill-Aġenzija tal-Gvern, l-AWAS (Aġenzija għall-Benessri tal-Immigranti). L-NGO magħrufa għall-ħidma tagħha biex tappoġġja u tgħin lill-komunitajiet vulnerabbli f'Malta qalet li permezz ta' dan il-ġest riedet tibgħat messaġġ ta' tama u solidarjetà f'dan iż-żmien partikolari tas-sena. "Ilkoll nafu li turi appoġġ u ġest sabiħ f'mumenti ta' sfida jfisser ħafna. Il-familji tal-immigranti, il-minuri mhux akkumpanjati u l-adulti, ospitati fiċ-ċentri Maltin jirrappreżentaw wieħed mill-gruppi li l-MOAS għandu l-għan li jġib faraġ, tama u tbissima fuq wiċċhom" qalet l-organizzazzjoni. MOAS innotat li l-pandemija tal-coronavirus u r-restrizzjonijiet assoċjati magħha aggravaw is-sentimenti ta' solitudni, iżolament u inċertezza. Waħda mill-Fundaturi u direttur tal-MOAS, Regina Catrambone, qalet: "B'din id-donazzjoni nixtiequ nxerrdu messaġġ ta' tama u mħabba. Nixtiequ nagħtu Milied ferrieħi u noffru mument ħelu lil dawk li jsibu ruħhom 'il bogħod mill-għeżież tagħhom biex ingħarrfu li mhumiex waħedhom." Qalet kif il-MOAS huwa grat lejn id-donaturi kollha għall-appoġġ tagħhom, speċjalment f'dawn iż-żminijiet diffiċli tal-pandemija: "huwa importanti ħafna li nuru solidarjetà lejn l-aktar nies vulnerabbli. Dan hu ġest żgħir li permezz tiegħu l-MOAS qed juri t-tama; dawn in-nies jeħtieġ li jħossuhom appoġġjati u mhux iħossuhom waħedhom fit-triq għal futur aħjar". Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61bb2b23d150a_rand.td-a-rec-img{text-align:left}.td_uid_3_61bb2b23d150a_rand.td-a-rec-img img{margin:0 auto 0 0}